
R E P U B L I K A    H R V A T S K A
        ZAGREBAČKA ŽUPANIJA
[image: GRB]          GRAD  ZAPREŠIĆ
	        GRADONAČELNIK
   KLASA: 311-01/26-01/01
   URBROJ: 238-33-02/1-26-2
   Zaprešić, 01.10.2026.

Temeljem Pravilnika o dodjeli potpora male vrijednosti za poticanje razvoja malog gospodarstva, KLASA: 311-01/26-01/02, URBROJ: 238-33-02/1-26-1 od 30.09.2026. godine gradonačelnik Grada Zaprešića  objavljuje sljedeći
NATJEČAJ
za dodjelu potpora male vrijednosti za poticanje razvoja malog gospodarstva
na području grada Zaprešića za 2026. godinu
1. PREDMET  NATJEČAJA

Dodjela potpora male vrijednosti za poticanje razvoja malog gospodarstva (obrtnicima, trgovačkim društvima, ustanovama (osim javnih), trgovcima,  domaćim radinostima, obiteljskim poljoprivrednim gospodarstvima, samostalna djelatnost) na području grada Zaprešića u 2026. godini.

2. KORISNICI

Korisnici potpora mogu biti isključivo mikro subjekti malog gospodarstva koji prosječno godišnje imaju zaposleno do 10 radnika (minimalno 1 zaposleni ), odnosno prema financijskim izvješćima za prethodnu godinu ostvaruju godišnji poslovni prihod u iznosu protuvrijednosti do 2.000.000,00 eura ili imaju ukupnu aktivu ako su obveznici poreza na dobit, odnosno dugotrajnu imovinu ako su obveznici poreza na dohodak u iznosu protuvrijednosti do 2.000.000,00 eura) pod uvjetom da imaju registrirano sjedište na području grada Zaprešića.
[bookmark: _Hlk211413462]Korisnici potpora moraju imati sjedište, mjesto ulaganja, a obrtnici i prebivalište na području Grada Zaprešića te su prema: 
1. Odlukom o Nacionalnoj klasifikaciji pretežite  djelatnosti  iz 2025.-NKD 2025 (NN, br. 47/24.) registrirani:
	Područje A:
	Poljoprivreda, šumarstvo i  ribarstvo

	Područje C:
	Prerađivačka industrija

	Područje F:
	Građevinarstvo

	Područje H:
	Prijevoz i skladištenje

	Područje J:             
	Izdavačke djelatnosti, djelatnosti emitiranja  te proizvodnje  i distribucije sadržaja

	Područje K:
	Telekomunikacijske, računalno programiranje , savjetovanje, računalna infrastruktura  i ostale informacijske uslužne djelatnosti

	Područje N:           
	Stručne, znanstvene i tehničke djelatnosti

	Područje O:           
	Administrativne i pomoćne uslužne djelatnosti, izuzev skupine 77.1. 
Iznajmljivanje i davanje u zakup (leasing) motornih vozila

	Područje Q:            
	Obrazovanje

	Područje R:
	Djelatnosti zdravstvene zaštite i socijalne skrbi

	Područje S:            
	Umjetnost, sport i rekreacija, izuzev odjeljka 92 Djelatnosti kockanja i klađenja

	Područje T:            
	Ostale uslužne djelatnosti, izuzev odjeljka 94 Djelatnosti članskih organizacija



3. 	POTPORE 
Potpora se može dodijeliti za: 
· kupnju novih ili rabljenih strojeva, alata, opreme (potrebne za obavljanje djelatnosti gospodarskog subjekta), vozila i priključnih vozila (osim osobnih).
Potrošni materijal nije prihvatljiv trošak. 
Svi kupljeni strojevi, vozila, alati, oprema i mehanizacija moraju biti u funkciji i upotrebi.

Potpora se odobrava u visini do 70 % prihvatljivih troškova, a maksimalni iznos sredstava pojedinačne potpore iznosi najviše 3.500,00 eura.
Minimalni iznos ulaganja, sukladno priloženim predračunima, računima sveukupno  mora iznositi  500,00 eura.
Odobrena sredstva moraju se utrošiti do 31.12.2026.godine, a izvješće o  namjenskom utrošku sredstava potpore predaje se do 1.3.2027. godine.
     4. POSTUPAK I UVJETI DODJELE POTPORA
Zahtjevi za dodjelu potpore se dostavljaju isključivo elektronskim putem uz pripadajuću dokumentaciju.
Podnositelj zahtjeva prijavi za dodjelu potpore prilaže i Izjavu s podacima o svim prijavitelju dodijeljenim potporama male vrijednosti dodijeljenih iz drugih izvora, u tekućoj i prethodne dvije proračunske godine.     
Investicija prijavitelja mora biti izvršena do  kraja tekuće godine te Grad Zaprešić sufinancira do 70% nastalih prihvatljivih troškova. 
Maksimalni iznos sredstava pojedinačne potpore iznosi najviše 3.500,00 eura.
[bookmark: _Hlk145488160]Prihvatljivi su računi izdani u razdoblju od 01. siječnja  2026. godine do kraja tekuće godine, uključujući i  porez na dodanu vrijednost (PDV),u slučaju da prijavitelj nema pravo na odbitak pretporeza.
Isti poduzetnik može po istoj mjeri ostvariti potporu samo jedanput tijekom 2026. godine. 

Prijave koje ispunjavaju uvjete propisane ovim Pravilnikom i Natječajem razmatraju se do potpunog iskorištenja sredstava osiguranih za dodjelu potpora.  
Prednost pri dodjeli potpora imaju prijavitelji koji u prethodnoj godini nisu ostvarili pravo na potporu Grada Zaprešića po istoj mjeri. Prijave tih prijavitelja razmatraju se prema redoslijedu zaprimanja potpunih prijava.  
Nakon razmatranja prijava iz prethodnog stavka, preostala raspoloživa sredstva dodjeljuju se ostalim prijaviteljima prema redoslijedu zaprimanja potpunih prijava.  
Podnositelj zahtjeva nema pravo na potporu ako je za istu namjenu već ostvario potporu iz drugih izvora.
Grad Zaprešić  zadržava pravo provjere istinitosti i točnosti priložene dokumentacije i podataka navedenih u prijavi.

Neće se uzeti u razmatranje prijave: 

· podnositelja koji nema registrirano sjedište  na području grada Zaprešića
· podnositelja koji ima dug po osnovi javnih davanja o kojima evidenciju vodi Porezna uprava 
· podnositelja koji ima nepodmireno dospjelo dugovanje prema Gradu Zaprešić do dana objave Javnog natječaja
· podnositelja koji se bavi kockanjem, kladioničarskim ili sličnim djelatnostima, ugostiteljima koji se bave  točenjem pića
· podnositelja koji imaju blokirani račun 
· podnositelja nad kojima je otvoren stečajni postupak ili postupak likvidacije
· podnositelja nad čijim je pojedinačnim vlasnicima otvoren predstečajni, stečajni postupak ili postupak likvidacije
· udruga
· fizičke ili pravne osobe koje obavljaju djelatnost slobodnih zanimanja (npr. samostalna djelatnost zdravstvenih djelatnika, odvjetnika, javnih bilježnika, tumača, prevoditelja i sl.)
· pravne osobe čiji je osnivač Grad Zaprešić ili Republika Hrvatska
· koje su nejasne i nečitke i ručno popunjene
Neprihvatljivi su računi, predračuni i troškovnici za robe i usluge od dobavljača/izvođača s kojima je podnositelj zahtjeva/korisnik potpore povezan vlasničkim odnosima ili upravljačkim pravima, te subjekti u vlasništvu članova obitelji korisnika potpore.
Dokazi o namjenskom korištenju potpore ne smiju se koristiti kao dokaz o namjenskom korištenju drugih potpora koje dodjeljuje Grad Zaprešić i drugi davatelji potpora.
Ako Grad Zaprešić utvrdi da je korisnik potpore priložio neistinitu dokumentaciju ili da podaci navedeni u zahtjevu nisu točni ili istiniti, korisnik će dobivena sredstva morati vratiti u Proračun Grada Zaprešića  te će biti isključen iz svih gradskih potpora u idućih 5 godina.

Natječaj  i rezultati se objavljuju na službenoj internetskoj stranici Grada Zaprešića www.zapresic.hr

	5. POTREBNA DOKUMENTACIJA
Uz zahtjev (obrazac 1.) za dodjelu potpore malom gospodarstvu,  dostavlja se sljedeća dokumentacija:
1. Dokaz o pravnom statusu podnositelja zahtjeva:
- izvadak iz obrtnog registra (za obrt)
- izvadak iz sudskog registra (za trg. društvo)
[bookmark: _Hlk145573581]- presliku rješenja o upisu u Upisnik poljoprivrednih gospodarstava ili zelene iskaznice sa sjedištem na području Grada Zaprešića (za OPG), te izvod  iz vinogradarskog, voćarskog registra i slično kojim se potvrđuje određena proizvodnja
- obavijest Državnog zavoda za statistiku o razvrstavanju poslovnih subjekata prema   
  NKD-u  (za trg. društvo; služi za utvrđivanje prihvatljive pretežite djelatnosti)
2.  Potvrda nadležne Porezne uprave o nepostojanju duga prema državi (original ne stariji od 30 dana) 
3. Obrazac 2. Izjava o korištenim potporama male vrijednosti
4. Obrazac 3. Skupna izjava 
5. Obrazac 4. Izjava obveznika o upisu u sustav PDV-a
6. Ponude, predračuni ili računi za prihvatljive troškove iz tekuće kalendarske godine uz obvezu naknadnog dostavljanja dokaza o namjenskom korištenju (računi, slike nabavljene opreme i izvedenih radova te izvodi prometa po poslovnom računu kojima se dokazuje da je obavljeno plaćanje)              
[bookmark: _Hlk145573687]7. Kod transakcijskog plaćanja potrebno je priložiti dokaz o plaćanju:
	- potvrdu banke o provedenom nalogu za plaćanje / izvadak iz bankovnog računa kojim se  dokazuje plaćanje računa (nalog za plaćanje nije prihvatljiv dokaz plaćanja)
[bookmark: _Hlk178149827]        - Plaćanja gotovinom i kreditnim karticama nisu prihvatljiva.
8. Kartica poslovnog bankovnog  računa (preslika s vidljivim IBAN-om) ili  potvrda banke o IBAN-u

9. Osobna iskaznica podnositelja zahtjeva (vlasnika trg. društva ili obrta, OPG-a)-preslika
10. Dokaz da je prijavitelj mikro subjekt malog gospodarstva (točka II. Javnog natječaja ) - preslike obrazaca JOPPD za proteklih 12 mjeseci  od 1.9.2025. do 1.9.2026.godine (za obveznike njihovog podnošenja) te godišnji financijski izvještaj za 2025. godinu ili preslika PO - SD obrasca za 2025. godinu za paušalna zanimanja (obrti, domaće radinosti, sporedna zanimanja  i sl.)
Status nepodmirenih dugovanja prema Gradu Zaprešiću provjeriti će se prilikom pregleda prijava.  
Zaključak o dodjeli potpora male vrijednosti za poticanje razvoja malog gospodarstva na području grada Zaprešića   donosi Gradonačelnik na prijedlog nadležnog Upravnog odjela, a odobrena sredstva isplaćuju se na poslovni račun korisnika. 
Grad  Zaprešić sklopit će s korisnikom ugovor kojim će utvrditi međusobna prava i obveze.
           6. KONTROLA NAMJENSKOG KORIŠTENJA SREDSTAVA 
Odobrene potpore korisnici su dužni utrošiti namjenski te dostaviti Izvješće o namjenskom korištenju sredstava (Obrazac 5.), s dokazima do roka koji će se utvrditi Ugovorom.
Ukoliko temeljem priloženog predračuna navedene stavke nema ili je iskazana na drugačiji način, postojeći predračun se može zamijeniti.   
Upravni odjel za financije i gospodarski razvoj provodit će kontrolu namjenskog korištenja sredstava.
Ako se utvrdi da korisnik potpore dodijeljena sredstva nije iskoristio namjenski ili nisu uložena vlastita sredstva ili ako potpora ne bude opravdana, dužan je doznačenu potporu vratiti u roku 15 dana od dana primitka poziva za povrat potpore.
[bookmark: _Hlk211413634]	7. NAČIN I ROK PODNOŠENJA ZAHTJEVA

[bookmark: _Hlk145323266]Zahtjevi se rješavaju po redoslijedu zaprimanja elektronskim putem do iskorištenja sredstava  od 12.10. od 10:00 do 26.10.2026. godine do 00:00 planiranih za tu namjenu u Proračunu Grada Zaprešića  za 2026. godinu.
Prijava u elektroničkom obliku podnosi se elektroničkim putem korištenjem elektroničkog sustava prijavljivanja e-Prijave (https://eprijave.zapresic.hr) koji je, zajedno s uputama za njegovo korištenje, dostupan na službenim mrežnim stranicama Grada Zaprešića: www.zapresic.hr
Sva pitanja u vezi ovog Javnog natječaja  postavljaju se isključivo na e-mail adresu: ponatjecaj@zapresic.hr
                                                                                                                                                   GRADONAČELNIK
                                                                                                                                                Željko Turk, dipl. oec.

